Diari Oficial de la Generalitat Valenciana


Sumari del DOGV 7722, del 17-02-2016 (2016/1048)

RESOLUCIÓ de 15 de febrer de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme i l'Ajuntament de Benidorm, per la participació en l'estand de la Fira FITUR 2016 destinat a presentar l'oferta turística de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7722

Data del DOGV
:   17-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1048


Data del document
:   15-02-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 15 de febrer de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme i l'Ajuntament de Benidorm, per la participació en l'estand de la Fira FITUR 2016 destinat a presentar l'oferta turística de la Comunitat Valenciana. [2016/1048]  
L'Agència Valenciana del Turisme i l'Ajuntament de Benidorm han subscrit, prèvia tramitació reglamentària, el dia 2 de febrer de 2016, el conveni per la participació en l'estand de la fira FITUR 2016 destinat a presentar l'oferta turística de la Comunitat Valenciana.  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, procedix la publicació en el Diari Oficial de la Comunitat Valenciana del dit conveni, que ha quedat inscrit en el Registre de Convenis de la Generalitat amb el número 140/2016 i que figura com a annex d'esta resolució.  
  
València, 15 de febrer de 2016.- El director general de Relacions amb les Corts: Antonio Torres Salvador.  
  
  
Conveni de col·laboració entre l'Agència Valenciana del Turisme i l'Ajuntament de Benidorm, per a participar en l'estand de la fira FITUR 2016, destinat a presentar l'oferta turística de la Comunitat Valenciana.  
  
València, 2 de febrer de 2016  
D'una part, Francesc Colomer Sánchez, secretari autonòmic i president de l'Agència Valenciana del Turisme, en virtut del que disposa l'article 3 del Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat (DOCV 06.07.2015), i l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOCV 08.07.2015), intervenint en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. El domicili de la referida Entitat de Dret Públic, als efectes del present document, és el siti a València, carrer Castán Tobeñas, 77, ciutat administrativa 9 d'Octubre, Torre II, planta tercera.  
La seua legitimació i representació per a aquest acte es deriva del que estableix l'apartat dos.e de l'article 5 del referit Decret 209/2004, de 8 d'octubre, en la virtut del qual el president de l'Agència Valenciana del Turisme exercirà la representació permanent de l'Agència en la firma de convenis, trobant-se autoritzada la firma d'aquest Conveni per acord del Consell de data 29 de gener de de 2016.  
I d'una altra, Antonio Pérez Pérez, alcalde-president de l'Ajuntament de Benidorm (Alacant), amb CIF M7239674E. La seua legitimació i representació per a aquest acte es deriva de la seua condició i càrrec d'alcalde-president del referit Ajuntament, d'acord amb el que disposa l'article 21.1.b de la Llei 7/1985, de 2 d'abril, reguladora de les Bases de Règim Local, i facultat per a la firma del present conveni per Acord de la Junta de Govern de l'Ajuntament de Benidorm adoptat en la reunió d'11 de gener de 2016.  
Les parts, segons intervenen,  
  
Exposen  
  
1r. Que l'Agència Valenciana del Turisme té a càrrec seu l'impuls i execució de la política turística de la Generalitat en relació amb la promoció de la qualitat i innovació, el desenvolupament, millora, informació i difusió del sector turístic valencià, potenciant la dita oferta, per mitjà del suport a la comercialització, informació i difusió del producte turístic de la Comunitat Valenciana, i en general, la realització de les activitats necessàries per a una millor promoció de l'oferta turística de la Comunitat Valenciana.  
2n. Que l'Ajuntament de Benidorm té entre altres funcions, l'exercici de les competències que té atribuïdes en matèria de promoció turística de l'oferta de la ciutat de Benidorm, desenvolupant accions de promoció i Màrqueting turístic que permeten millorar el posicionament de la seua oferta turística en la pròpia Comunitat Valenciana, en l'àmbit nacional i en els mercats emissors internacionals, i recolzar la comercialització dels seus productes turístics.  
3r. En data 25 de març de 2015, el llavors secretari autonòmic de Turisme i Comerç, va remetre escrit els responsables de les entitats gestores de les cinc marques turístiques de la Comunitat (Patronat Provincial de Turisme de Castelló, Patronat Provincial de València Terra i Mar, Patronat Provincial de la Costa Blanca, Turisme València i Turisme Benidorm) en el que es proposava la participació conjunta de l'Agència Valenciana del Turisme i les marques, en la pròxima edició de FITUR 2016, replicant el model de participació de l'edició anterior. Per a això, l'Agència Valenciana del Turisme convocaria un concurs públic per a la contractació del disseny, construcció, muntatge i desmuntatge d'un estand firal destinat a presentar l'oferta turística de la Comunitat Valenciana en FITUR i la resta de fires nacionals planificades per a 2016, així com a la reserva de l'espai en tots els recintes que acullen cada un d'aquests certàmens. Si bé, únicament en el cas de FITUR 2016, cada expositor assumiria el cost de la construcció dels metres quadrats que ocupe el seu espai.  
  
En resposta a aquest escrit, el llavors alcalde de Benidorm, el 10 d'abril de 2015, va remetre un escrit confirmant la seua voluntat i interès en aquesta proposta.  
4t. Que, en compliment d'aquest acord, es va aprovar per Resolució del president de l'Agència Valenciana del Turisme, de data 17 de juliol de 2015, l'expedient per a la contractació de la «creativitat, disseny, projecte tècnic, construcció, instal·lació, decoració, transport, muntatge, desmuntatge i manteniment d'un estand firal destinat a la presentació de l'oferta turística de la Comunitat Valenciana en les Fires nacionals 2016», en el qual, per al cas concret de FITUR, es detallaven les característiques i espais de cada un dels estands dels següents expositors: patronats provincials de turisme (Costa Blanca, Castelló, i València Terra i Mar), Ajuntament de Benidorm i Turisme València.  
  
L'adjudicació del contracte va ser acordada per Resolució pel president de l'Agència Valenciana del Turisme, de data 30 d'octubre de 2015, després de la corresponent licitació amb publicitat comunitària, i tramitació d'un procediment obert, a favor de l'oferta econòmicament més avantatjosa, presentada per la mercantil Viatges El Corte Inglés, SA, per un import que va ascendir a la quantitat de sis-cents vint-i-cinc mil huit-cents euros (625.800 ?), que s'incrementa amb el 21 % d'IVA, açò és cent trenta-un mil quatre-cents díhuit euros (131.418,00 ?), incloent-hi el pressupost global i tancat de cada un dels espais i zones.  
  
5è. Que a l'Ajuntament de Benidorm li correspon, com a despeses per la seua participació en FITUR 2016, la quantitat de vint-i-sis mil cent quaranta-tres euros amb vint-i-sis cèntims (26.143,26 ?), IVA inclòs.  
Per tot allò que s'ha exposat, i tenint interès, tant l'Agència Valenciana del Turisme com l'Ajuntament, a col·laborar en la participació en FITUR 2016, les parts atorgants consideren convenient la firma del present Conveni de Col·laboració Interadministrativa basant-se en les següents.  
  
  
CLÀUSULES  
  
Primera. Objecte del conveni  
L'objecte del present Conveni és establir un Acord de Col·laboració entre l'Agència Valenciana del Turisme i l'Ajuntament de Benidorm per a participar en l'estand de la Fira FITUR 2016, destinat a presentar l'oferta turística de la Comunitat Valenciana, assumint l'Ajuntament les despeses corresponents a la seua participació en l'esmentat esdeveniment firal.  
Dins de l'estand de la Comunitat Valenciana, hi haurà cinc espais de les marques turístiques (coexpositores), que estaran representades de manera diferenciada dins de l'estand. En aquest sentit, està previst destinar 3 espais, de 180,25 m² per als tres patronats provincials de turisme (Costa Blanca, Castelló i València Terra i Mar), un espai per a l'Ajuntament de Benidorm de 78 m², i un espai de 64 m² per a Turisme València.  
  
  
Segona. Contingut de l'estand de l'Ajuntament de Benidorm en la fira FITUR 2016.  
L'espai corresponent a l'Estand de l'Ajuntament de Benidorm (78 m²) haurà de contindre els elements següents:  
Mobiliari:  
- Mostradors en tot el perímetre de l'estand (18 metres lineals), dotats amb lleixes en el seu interior i portes amb pany.  
- Un tamboret ergonòmic amb respatler i estrep, per a cada metre lineal de mostrador, un total de 18 tamborets.  
- Un magatzem general central amb el contingut següent:  
- Prestatgeries en el seu interior que cobrisquen la major part del perímetre per a optimitzar aquest espai.  
- 1 penjador tipus «ruc» amb perxes.  
- 1 frigorífic alt  
- Cafetera dosi única, amb càpsules i tots els elements necessaris per al seu ús  
- 1 poal de fem  
- Un lloc de treball consistent en una taula tipus alta o baixa, dotada amb 2 tamborets o 2 cadires en l'interior del magatzem.  
- 5 taules amb 4 cadires cada una, per a la realització de reunions de treball.  
- 10 papereres.  
- Ampli nombre d'endolls en cada mostrador i interior del magatzem.  
- Sòl d'un material no absorbent, que puga ser netejat amb facilitat i antilliscant.  
- Es necessitaran almenys 3 còpies de cada clau.  
  
Imatges, retolació i il·luminació:  
- En l'espai haurà de destacar tant la presència de la marca com l'adreça de la pàgina web institucional.  
- La marca coexpositora facilitarà el material següent:  
- Adreça de la pàgina web institucional.  
- Arxiu en format vectorial de la marca. En cap cas no es podran modificar ni el format ni els colors originals d'aquest logotip, sense consultar-ho prèviament amb els tècnics de cada organisme.  
- Arxiu amb les imatges o la seua composició per a la decoració dels espais. Seran facilitades per la marca coexpositora en alta resolució però la seua reproducció anirà a càrrec de l'empresa adjudicatària.  
  
- Les zones destinades a cada un dels espais expositius (mostradors i posteriors) hauran d'estar perfectament il·luminades.  
  
Equipament audiovisual i informàtic:  
- 1 ordinador i una impressora làser a color (ubicats en una taula tipus alta o baixa, dotada amb 2 tamborets o cadires en l'interior del magatzem).  
- Connexió WIFI per a un mínim de 5 usuaris simultàniament en l'espai de Benidorm.  
- Pantalla de plasma amb reproductor DVD.  
  
Tercera. Import del conveni  
Per a la participació de l'Ajuntament de Benidorm en l'estand de FITUR 2016, l'esmentat Ajuntament haurà de contribuir fins a la quantitat màxima de vint-i-sis mil cent quaranta-tres euros amb vint-i-sis cèntims (26.143, 26 ?), IVA inclòs, corresponent a la quantitat que figura en el model de proposició econòmica, del pressupost tancat i global per a FITUR 2016, de l'Ajuntament de Benidorm presentat per l'empresa Viatges El Corte Inglés, SA, adjudicatària del contracte de la fira FITUR 2016 (Exp. 9/15).  
La quantitat esmentada la satisfarà l'Ajuntament de Benidorm amb càrrec a la seua partida pressupostària 11986425939.  
Per a procedir al pagament de la quantitat que corresponga relativa a les despeses de l'Estand FITUR 2016, destinat a la participació de l'Ajuntament de Benidorm, s'haurà d'aportar per part de l'Agència Valenciana del Turisme, la següent documentació justificativa, com a requisit necessari per al pagament:  
1. Còpia de les factures originals al seu nom degudament confrontades i relatives a les actuacions relacionades amb l'objecte del conveni, amb l'empresa Viatges El Corte Inglés, SA, adjudicatària del contracte de FITUR 2016, per Resolució del president de l'Agència Valenciana del Turisme, de data 30 d'octubre de 2015.  
2. L'Agència Valenciana del Turisme presentarà un reportatge fotogràfic i una memòria gràfica de les actuacions detallada i referida a les distintes prestacions i compromisos del conveni i, especialment, en els aspectes de la ubicació de la marca Benidorm, en l'estand de FITUR 2016.  
3. Per part de l'Ajuntament de Benidorm es procedirà al pagament de l'import de la quantitat estipulada a l'Agència Valenciana del Turisme, una vegada realitzada l'actuació objecte del conveni, rebuda la factura corresponent i complides per l'esmentada Entitat Pública totes les obligacions, condicions i tràmits establits en aquell, havent d'acreditar-ho degudament davant de l'Ajuntament.  
  
Quarta. Obligacions de l'Agència Valenciana del Turisme  
L'Agència Valenciana del Turisme es compromet a:  
1. Executar l'actuació objecte del present conveni, consistent en la «creativitat, disseny, projecte tècnic, construcció, instal·lació, decoració, transport, muntatge, desmuntatge i manteniment d'un estand firal destinat a la presentació de l'oferta turística de la Comunitat Valenciana en les fires nacionals 2016», adjudicat per contracte públic a l'empresa Viatges El Corte Inglés, SA.  
2. Per a l'execució del projecte objecte del conveni l'Agència ha contractat pel sistema de licitació oberta, de conformitat amb el que preveu el Text Refós de la Llei de Contractes del Sector Públic.  
  
3. Informar regularment l'Ajuntament de l'execució i incidències, si n'hi haguera, de les actuacions que es vagen realitzant.  
  
Cinquena. Obligacions de l'Ajuntament de Benidorm  
L'Ajuntament efectuarà la col·laboració econòmica en els termes que preveu la clàusula tercera del present Conveni, sempre que l'Agència complisca els seus compromisos i justifique en els termes estipulats.  
  
De la mateixa manera supervisarà la correcta aplicació de la seua marca turística en l'estand de FITUR 2016, corresponent a la presentació de l'oferta turística «Comunitat Valenciana».  
  
Sisena. Inexistència d'obligacions econòmiques per a la Generalitat  
L'aplicació i execució d'aquest conveni, incloent-hi a l'efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat, i, en tot cas, haurà de ser atesa amb els seus mitjans personals i materials.  
  
Setena. Durada  
La vigència del present Conveni produirà efecte des del moment de la seua signatura, fins a la finalització de les actuacions previstes en aquell, i en tot cas fins al 15 de desembre de 2016, sent aquest el termini màxim de justificació de les actuacions. No obstant això, la justificació de les actuacions pot efectuar-se des de l'1 de gener de 2016.  
  
Vuitena. Resolució  
El Conveni de Col·laboració entre l'Agència Valenciana del Turisme i l'Ajuntament quedarà resolt, en el cas que no tingueren lloc les actuacions previstes en aquell. Així mateix, el present Conveni quedarà resolt per mutu acord de les parts. En tot cas, les parts es comprometen a finalitzar aquelles activitats que es troben en curs.  
  
Els conflictes que puguen sorgir de la interpretació i desenvolupament del present conveni així com la resolució de la qüestió o qüestions litigioses sorgides serà competència de la jurisdicció contenciosa administrativa.  
L'Ajuntament podrà efectuar, en qualsevol moment, quantes actuacions de comprovació crega oportunes per a la verificació de la correcta aplicació, per l'Agència Valenciana del Turisme, de les quantitats alliberades a favor seu en virtut del present Conveni.  
  
Novena. Règim jurídic  
El present Conveni s'articula d'acord amb el que disposa l'article 111 de la Llei 8/2010, de 23 de juny, de Règim Local de la Comunitat Valenciana, que estableix que les entitats locals de la Comunitat Valenciana podran cooperar amb la Comunitat Autònoma a través de convenis o acords que tinguen com a finalitat l'execució en comú d'obres, la prestació de serveis comuns o la utilització conjunta de béns o instal·lacions, quedant exclosa de l'aplicació de la Llei de Contractes del Sector públic, per aplicació del que disposa l'article 4.1.c del Reial Decret Legislatiu 3/2011, de 14 de novembre.  
Les parts, llegit el present document, i en prova de conformitat amb el seu íntegre contingut, el subscriuen i signen per duplicat exemplar al lloc i en la data al principi indicats.  
  
El president de l'Agència Valenciana del Turisme: Francesc Colomer i Sánchez  
L'alcalde president de l'Ajuntament de Benidorm: Antonio Pérez Pérez